

**JAVNI POZIV**

**za kupovinu poslovnog prostora u Kotoru**

 **putem prikupljanja pisanih ponuda**

**1. Podaci o Naručiocu**

|  |  |
| --- | --- |
| Naručilac:Elektroprivreda Crne Gore AD | Lice za davanje informacija:Goran Kankaraš |
| Adresa: Vuka Karadžića br. 2 | Poštanski broj:81400 |
| Sjedište:Nikšić | Identifikacioni broj: 02002230 |
| Telefon: 067 60 99 50 | Faks: 032 322-892 |
| Elektronska pošta (e-mail):goran.kankaras@epcg.com  | Internet stranica (web): [www.epcg.com](http://www.epcg.com)  |

**2. Predmet Javnog poziva**

Predmet Javnog poziva je kupovina poslovnog prostora u Kotoru, za potrebe FC Snabdijevanje, OJS Kotor. Poslovni prostor treba da ispunjava sljedeće uslove:

* Površina potrebnog poslovnog prostora treba da iznosi min. 70 m2;
* Poslovni prostor treba da čini funkcionalno-tehnološku cjelinu i da je uknjižen na vlasnika tj fizičko ili pravno lice koje ga prodaje, kod Uprave za nekretnine PJ Kotor, nezavisno od objekta u čijem je sastavu;
* Poslovni prostor treba da bude na lokaciji koja obuhvata prostor I ili II zone, u skladu sa Odlukom o naknadi za komunalno opremanje građevinskog zemljišta (Službeni list Crne Gore – opštinski propisi, br. 31/2019 od 31.7.2019. godine);
* Na poslovnom prostoru moraju da budu u potpunosti završeni svi radovi, kao i radovi na kompletnom spoljnom uređenju oko objekta što podrazumijeva izgrađene prilaze;
* Na poslovnom prostoru mora biti urađena kompletna instalacija vezana za vodovod, kanalizaciju, hidrantska mreža, klimatizacija i ventilacija, video nadzor, kao i kablovski razvod elektroinstalacija i telekomunikacija, obezbjeđena televizijska i telefonska instalacija i sve to priključeno na gradske i javne sisteme;
* Shodno potrebama neposrednog korisnika za čije se potrebe vrši nabavka poslovnog prostora prostor treba da ima minimum jedan ulaza sa ulice;
* Shodno potrebama neposrednog korisnika za čije se potrebe vrši nabavka poslovnog prostora, poslovni prostor mora biti u prizremlju;
* Shodno potrebama neposrednog korisnika za čije se potrebe vrši nabavka poslovnog prostora, poslovni prostor mora imati mogućnost formi-ranja šalter sale za rad sa korisnicima i prostor za korisnike površine do 30 m2.
* Prilaz objektu mora biti slobodan i direktan sa javne saobraćajnice i mora omogućiti neometanu i laku komunikaciju i dostupnost za zaposlene i kupce (potrošače);
* Poslovni prostor mora da ima preduslove koji omogućavaju ispunjenje uslova definisanih Pravilnikom o bližim uslovima i načinu prilagođavanja objekata za pristup i kretanje lica smanjene pokretljivosti i lica sa invaliditetom (Službenom listu CG", br. 48/2013 i 44/2015.)
* U neposrednoj blizini moraju postojati minimum 2 (dva) parking mjesta ili javno parkiralište odnosno javna garaža.
* Objekat mora biti izgrađen u skladu sa propisima i standardima koji važe u građevinarstvu;
* Poslovni prostor mora imati prirodno osvjetljenje, i prirodno provjetravanje;
* Svi radovi moraju biti izvedeni u skladu sa tehničkim propisima, standardima i normativima za predmetnu vrstu radova tj. u skladu sa Zakonom.

**3. Procijenjena vrijednost**

Procijenjena vrijednost poslovnog prostora je do 350.000 €.

**4. Uslovi nadmetanja, sadržaj ponude i rok za dostavljanje ponuda**

Odabir najpovoljnije ponude sprovešće se putem dostavljanja pisanih ponuda po uslovima iz predmetnog javnog poziva.

Pravo da učestvuju na nadmetanju imaju sva pravna i fizička lica.

Učesnici u javnom nadmetanju dužni su dostaviti ponudu u koverti sa oznakom „Ponuda po Javnom pozivu za kupovinu poslovnog prostora u Kotoru putem prikupljanja pisanih ponuda“ i „NE OTVARAJ, prije zvaničnog zasijedanja Komisije za sprovođenje postupka“.

Ponuda treba da sadrži:

* Podatke o licu koje podnosi prijavu:
* za fizička lica: ime i prezime, adresa stanovanja, JMB, broj lične karte ili pasoša, kontakt telefon;
* za pravna lica: naziv, sjedište, adresu, PIB, ime i prezime i funkciju odgovornog lica zita, kontakt telefon.
* Finansijski dio ponude – ukupnu ponuđenu cijenu za poslovni prostor;
* Opis tehničkih karakteristika objekta i foto dokumentaciju;
* Posjedovni list kao dokaz vlasništva;
* Kopiju katastarskog plana, građevinsku i upotrebnu dozvolu.

Ponuda za učešće na javnom nadmetanju podnosi se neposredno ili putem pošte na adresu Elektroprivrede Crne Gore AD Nikšić, ul. Vuka Karadžića br. 2, Nikšić, zaključno sa **29.04.2024. godine** do 10:00 časova.

Javno otvaranje ponuda izvršiće se dana **29.04.2024. godine**, u prostorijama Elektroprivrede Crne Gore AD Nikšić, ul. Vuka Karadžića 2, Nikšić, sa početkom u 10:30 časova, o čemu se na ovaj način obavještavaju podnosioci ponuda.

Ponude dostavljene nakon isteka roka za dostavljanje ponuda kao i ponude koje su nepotpune neće se razmatrati.

Komisija za sprovođenje postupka će prije donošenja odluke izvršiti obilazak ponuđenih poslovnih prostora radi utvrđivanja stvarnog činjeničnog stanja, o čemu će sačiniti izvještaj.

Najpovoljnijom ponudom smatra se ponuda koja ispunjava sve propisane uslove i kojom se nudi najniža kupoprodajna cijena. U slučaju kada više ponuda sadrži isti iznos ponude, bira se ponuda koja je prva dostavljena.

Ugovor o kupoprodaji zaključiće se u roku od 40 dana od donošenja odluke o izboru najpovoljnijeg ponuđača. Odabrani ponuđač se obavezuje da u roku od 30 dana od dana donošenja odluke o izboru najpovoljnije ponude dostavi Kupcu posjedovni list kao dokaz vlasništva, bez upisanog tereta i ograničenja u G listu. U slučaju da odabrani ponuđač u ostavljenom roku ne dostavi posjedovni list kao dokaz vlasništva, bez upisanog tereta i ograničenja u G listu, smatraće se da je odustao od ponude. Notarske troškove kao i troškove vezane za uknjižbu nekretnine snosi prodavac, a troškove poreza na promet snosi kupac.

Elektroprivreda Crne Gore AD Nikšić zadržava pravo da poništi/otkaže Javni poziv u bilo koje vrijeme prije zaključenja ugovora sa ponuđačem, u slučaju da ustanovi da je takva odluka u njegovom najboljem interesu.

|  |  |
| --- | --- |
|  | **IZVRŠNI DIREKTOR**Ivan Bulatović, dipl.el.ing.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |